**Projektas „Naujosios Akmenės vaikų dienos centras „Atjauta“**

**Projekto tikslas:** Teikti vaikams socialinės priežiūros, laisvalaikio organizavimo, socialinių, emocinių ir kitų gyvenimo įgūdžių ugdymo paslaugas ir tarpininkauti atkuriant tarpasmenines sąveikas ugdytinių šeimose.

**Uždaviniai:**

1. Kurti saugią ir pasitikėjimu grįstą centro aplinką, kurioje gerai jaustųsi kiekvienas ugdytinis.
2. Ugdyti vaikų socialinius įgūdžius, siekiant neutralizuoti jų patiriamų rizikos veiksnių poveikį.
3. Ugdyti vaikų emocinius įgūdžius, siekiant stiprinti jų psichologinį atsparumą.
4. Vykdyti ankstyvąją destruktyvaus elgesio, žalingų įpročių prevenciją.
5. Ugdyti namų darbų ruošos, tinkamo laiko planavimo įgūdžius.
6. Organizuoti turiningą vaikų laisvalaikį.

Maltos ordino pagalbos tarnybos Vaikų dienos centras Naujojoje Akmenėje – tęstinis projektas, kuriame dalyvavo 15 vaikų. Vaikų dienos centre šiais metais tiek vaikams, tiek tėvams buvo siūlomas visas spektras paslaugų: teiktos dienos socialinės priežiūros paslaugos, organizuotas nemokamas maitinimas ir turiningas laisvalaikis, teikta pagalba ruošiant namų darbus. Greta viso to lygiagrečiai buvo ugdomi esminiai vaikų socialiniai bei emociniai įgūdžiai, formuotos vertybinės jų nuostatos.

Centre vaikams taip pat siūlyti sporto, meninės kūrybos, rankdarbių būreliai, kuriuose vaikai patiria daug teigiamų išgyvenimų ir kartu mokosi pažinti save ir savo gebėjimus, įgyja pasitikėjimo savimi, mokosi bendrauti ir bendradarbiauti.

Projekto koordinatorė Vanda Jasevičienė